|  |  |  |  |  |  |
| --- | --- | --- | --- | --- | --- |
|  |  | | |  | Vedlegg 1 |
|  |  | | |  |  |
|  |  | | |  |  |
| Sak: | Vår dato: | | |  | Vår ref.: |
| Økonomiske virkemidler på skogområdet - tildeling - retningslinjer og prioritering NMSK 2024 | 22.01.2024 | | |  | 2024/922 |
|  | |  | | |
| Til: |  | Saksbehandler, innvalgstelefon | | | |
|  |  | Gaute Arnekleiv, 73 19 92 85 | | | |
|  |  |  | | | |
| Kopi til: |  |  | | | |

# Tildeling av tilskuddsmidler til skogbrukstiltak i Trøndelag 2024

1. **Innledning.**

Tildeling og retningslinjer for tilskudd til skogbruksformål i 2024 er utarbeidet på bakgrunn av kommunenes innsendte behov for 2024 og kriterier for tildeling jf. pkt. 3a). Dette tildelingsbrevet omfatter alle tradisjonelle ordninger hjemlet i forskrift om nærings- og miljøtiltak i skogbruket og forskrift om tilskudd til skogbruksplanlegging med miljøregistreringer. Ordningene med klimatilskudd til gjødsling og tettere planting av skog har i tillegg egne nasjonale faglige retningslinjer. Disse ordningene videreføres. Ett nytt klimatilskudd knyttet til ungskogpleie, kan komme i løpet av året. Skogordningene forvaltes i fagsystemet ØKS.

Fra og med i 2023 blir ubrukte midler ved årets slutt, trukket inn til LUF fondet. For å øke muligheten for å benytte tildelingsramme og eventuelt å omdisponere midler, bør kommunene søke å få inn tilskuddssøknader tidligere enn før.

Frist for kommunenes disponering av NMSK-midler settes til og med onsdag 4. desember. Kommunene bør sette sine søknadsfrister i god tid før denne datoen. Etter 4. desember kan Statsforvalteren trekke inn resterende midler til fordel for andre kommuner som har behov. Slik inntrekning kan skje uten nærmere varsel.

1. **Disponible midler for 2024**

Tabell 1: Disponible midler til skogbruksformål 2024

|  |  |  |  |
| --- | --- | --- | --- |
| **Formål** | **Tildeling 2024 fra landbruksdirektoratet** | **Overført fra 2023** | **Disponibelt 2024** |
| Skogkultur, tynning, miljøtiltak o.a. | 13 500 000 | 0 | 13 500 000 |
| Vegbygging og vanskelig terreng m.m. | 16 000 000 | 0 | 16 000 000 |
| Skogbruksplanlegging med miljøregistreringer | 4 200 000 | 0 | 4 200 000 |

1. **Fordeling av midler**
2. Skogkultur, tynning og miljøtiltak

Kr 12 060 000 tildeles kommunene i fylket etter vurdering basert på kriteriene; innsendte behov, oppnådd skogkulturaktivitet, avvirket kvantum og effektiv virkemiddelbruk. Resten av tilskuddsrammen er til seinere fordeling i høst, se nærmere begrunnelse og omtale under pkt 4 a).

Tabell 2: Fordeling av tilskuddsramme NMSK til skogkultur for 2024



1. Vegbygging og vanskelig terreng.

Det settes ikke av midler til reservepott i år. Skogsatsing Trøndelag vil søke regionene om til sammen 900 000 kr i støtte til vegplanlegging og vegpådriving i Trøndelag. Av praktiske årsaker holdes de 900 000 kr igjen på fylkesrammen.

Resten av potten på 15 100 000 kr tildeles kommunene i fylket regionvis etter en vurdering hvor opptil 20 % av potten tildeles til driftstilskudd. Øvrig 80 % er basert på innmeldte veganlegg og regionens skogbruksmessige størrelse i fylket. Landbruksdirektoratet har vært tydelige på at bruken av driftstilskudd må holdes på et lavt nivå. Bruken av driftstilskudd bør ikke overstige 20 % av regionens ramme.

For å synliggjøre at vi har behov for midlene og eventuelle ekstramidler **innfører vi i år frist til 1. oktober med å sette midlene til veg og drift i ansvar.** Etter da kan Statsforvalteren trekke inn og omfordele midlene til en annen kommune med behov. Det gis anledning til at hver enkelt kommune kan beholde et mindre beløp på inntil 50 000 kr til driftstilskudd for saker som kommer etter 1. oktober.

Tabell 3: Fordeling av tilskuddsramme NMSK til vegbygging og taubane i 2024



Regionene fordeler rammen mellom kommunene og melder tilbake til Statsforvalter slik at vi kan fordele riktig sum til den enkelte kommune i fagsystemet øks. Fordelingen må være bekreftet av kommunene når den sendes Statsforvalteren.

1. Skogbruksplanlegging med miljøregistreringer.

Midlene disponeres og tildeles skogbruksplanprosjekter som er prioritert i hovedplan og som har ferske laserdata og flyfoto for skogbruksplanlegging. I 2024 prioriteres kommunene Røros og Midtre Gauldal.

1. Nasjonal pott til miljøtiltak.

Nærmere avklaring om betingelser og tilskuddsramme vil komme etter hvert og publiseres på <https://www.landbruksdirektoratet.no/>

1. Tettere planting og gjødsling

Ordningene videreføres med samme innretning og retningslinjer som tidligere år. Midlene og ordningen har vært virksom noen år, er godt kjent og håndteres også i 2024 som en sentral ramme.

Tilskuddssatsene er for 2024 er ikke fastsatt, men ventes å bli de samme som i 2023.

1. **Ekstra midler.**
2. Skogkultur, tynning og miljøtiltak

Kr 1 440 000,- er avsatt for senere tildeling.

Dette for å sikre effektiv virkemiddelbruk. Erfaringsmessig vil aktiviteten variere mellom de ulike kommunene fra år til år. Reservepotten kan mot slutten av året tildeles kommuner med stor aktivitet. Høy skogkulturaktivitet vil være kriteriet. Dersom kommuner bruker opp opprinnelig tildelt pott ved å fastsette urimelig høye tilskuddssatser vil de bli prioritert lavt ved søknad om mer midler. I 2024 kan det søkes om ekstra tildeling innen den 1. oktober og 1. november.

b) Vegbygging og vanskelig terreng.

Vi setter ikke av midler til en reservepott i år. Statsforvalteren kan foreta tilleggsbevilgning på bakgrunn av omfordeling eller om det skulle dukke opp ekstramidler fra Landbruksdirektoratet. Dersom vi får ekstramidler fra landbruksdirektoratet, vil vi gi kommunene mulighet til å melde inn oppdatert behov.

1. **Ansvar og inntrekning av gamle midler.**

Det er viktig at tiltak som har fått tildelt midler kommer i gang raskt. Av tabell 4 nedenfor går det fram at betydelige summer er gitt i tilsagn til ulike prosjekter som ikke er ferdigstilt. Kommunene må bidra til at prosjektene blir gjennomført og avsluttet. Midler som ikke benyttes innen utgått arbeidsfrist må trekkes inn slik at midlene kan komme i omløp igjen.

Tabell 4: Oversikt over bevilgede midler i fylket.

|  |  |
| --- | --- |
| **Tilskuddsordning** | **Ansvar pr 01.01.2024 i kr** |
| Skogbruksplanlegging | 12 311 927 |
| Skogprosjekter, avsatt av kommunene | 2 901 177 |
| Skjøtsel miljø | 150 000 |
| Drift i vanskelig terreng m.m | 3 024 111 |
| Vegbygging | Feil i rapport |
| Vegplanlegging, avsatt av SFTL/kommunene | 950 556 |

1. **Retningslinjer.**
2. For midlene til vegbygging og vanskelig terreng m.m. og for tilskudd til skogkultur, tynning,

miljøtiltak og andre tiltak må kommunene lage egne retningslinjer for bruken av midlene, jf § 3 i NMSK-forskriften: *Det skal fastsettes overordnede retningslinjer for prioritering av søknader. Slike retningslinjer skal utarbeides i dialog mellom Statsforvalteren, kommunene og næringsorganisasjonene i skogbruket lokalt.* Statsforvalteren oppfordrer kommunene til å samarbeide og lage felles retningslinjer innenfor regionene.

1. Skogkultur mm. Det vises til tidligere gjennomgang av og veiledning om de kommunale retningslinjene.

Statsforvalteren forventer at bruken av skogbruksmidler i kommunene bidrar til å oppnå målene i Regional Skog og Klimaprogram for Trøndelag (RSK).

For 2024 legger Statsforvalteren merke til at noen kommuner ønsker å øke tilskuddsnivåene for bl.a. planting. Samtidig peker flere på kostnadsøkning. For 2024 ber Statsforvalteren kommunene ved fastsettelse av tilskuddssatser, om å ta hensyn til at det er et betydelig etterslep i ungskogpleien, videre at avvirkningen er høy og at vi har begrenset tilskuddsramme. Disponible tilskuddsmidler i 2024 er ca 0,5 mill. kr. lavere enn i 2023.

Statsforvalteren anbefaler at tilskuddsnivået legges slik at man finner rom for tilskudd til de viktigste tiltakene, der ungskogpleie bør prioriteres.

Det står mye ubrukt skogfond i fylket og det oppfordres til større fokus på skogfond som finansieringskilde til skogkulturtiltakene. Statsforvalteren anbefaler kommunene å tenke nøye gjennom tilskuddsnivået til nyplanting. Vi vil anbefale følgende satser for tilskudd i fylket:

* Planting 1,20 kr med maks 20 % i skogstrøk og 1,8 kr med maks 30% i kyst/fjellstrøk.
* Ungskogpleie 250 kr med maks 50 % i hele Trøndelag
* Markberedning 225 kr med maks 40 % i hele Trøndelag

Vi anbefaler kommunen å benytte en rimelig makssats i de tilfeller der tilskudd gis pr. stk eller pr daa. Dette for å sikre et forsvarlig tilskuddsnivå der tiltak har lav kostnad.

Statsforvalteren anbefaler også at kommunene legger til grunn “Standard utplantingstall for vanlig gran i Trøndelag" (2012). I store deler av proveniensområdene i Trøndelag benyttes nå foredla plantemateriale fra Undesløs frøplantasje. Kommunen bør bidra til økt plantetetthet i tråd med tabell for foredla frø, og samtidig markedsføre tilskudd til tettere planting.

Anbefalinger om bruken av NMSK- skogkulturmidler til andre tiltak jf. forskriftens §8, ble utarbeidet og formidlet kommunene tidligere. Vi ber om at disse legges til grunn i slike saker.

1. **Dialog gjennom året.**

Statsforvalteren ønsker god og tett dialog med dere i kommunene gjennom hele året og vi planlegger derfor dialog gjennom regionale møter i 1. halvår 2024. Det tas det også sikte på å arrangere en todagers skogsamling for skogforvaltningen og prosjektet Skogsatsing Trøndelag høsten 2024.

1. **Kontroll.**

Kommunen skal i nødvendig utstrekning kontrollere at tiltakene er gjennomført i tråd med forutsetningene, jf NMSK-forskriften.

Kommunen skal gjennomføre risikobasert feltkontroll på minimum 5% av alle omsøkte tiltak hvert år. Alle kommuner skal gjennomføre minst 3 feltkontroller årlig. Statsforvalteren oppfordrer til en større kontrollaktivitet enn 5 %, for å få god nok kunnskap om forholdene i egen kommune. Risikobasert kontrollplan skal være utarbeidet innen 1. april. Feltkontroller skal være ferdigstilt i søknadsåret eller dokumentert pågående for saker som har kommet inn sent i året.

Statsforvalteren registrert stor kontrollaktiviteten i 2023. 15% av alle skogkulturtiltak ble kontrollert.

1. **Frister**

* 1. april Frist for innsending av overordna retningslinjer med vedtatte

tilskuddssatser for 2024, og innsending av skjema for NMSK-tilskudd. Frist for ferdigstillelse av risikobasert kontrollplan.

* 15. september Søknad om tilskudd til gjødsling til kommunene
* 1. oktober Frist for å sette vegmidler i ansvar. Ubrukte midler kan trekkes inn for

omfordeling til kommuner med merbehov.

Søknad om ekstra tilskuddsramme NMSK skogkultur

* 1. november Søknad om ekstra tilskuddsramme NMSK skogkultur
* 10. november Frist for innsending av behov for NMSK-midler 2025
* 25. november Søknadsfrist for tilskudd til tettere planting og

suppleringsplanting

* 4. desember Siste frist for innlegging av søknader om tilskudd i fagsystemet.

Resterende ramme trekkes inn av Statsforvalteren.